# ระเบียบคณะกรรมการกองทุนหมู่บ้านและชุมชนเมืองแห่งชาติ

ว่าด้วยเงินค่าธรรมเนียมการสอบแข่งขันเพื่อบรรจุบุคคลเป็นพนักงานและลูกจ้าง

## พ.ศ. ๒๕๖๗

โดยที่เป็นการสมควรกำหนดให้มีระเบียบคณะกรรมการกองทุนหมู่บ้านและชุมชนเมืองแห่งชาติ
ว่าด้วยเงินค่าธรรมเนียมการสอบแข่งขันเพื่อบรรจุบุคคลเป็นพนักงานและลูกจ้าง เพื่อเป็นค่าใช้จ่าย
ในการดำเนินการสอบแข่งขันบุคคลเข้าปฏิบัติงานเป็นพนักงานและลูกจ้างของสำนักงานกองทุนหมู่บ้าน
และชุมชนเมืองแห่งชาติ

อาศัยอำนาจตามความในมาตรา ๑๕ และมาตรา ๑๙ (๑๖) แห่งพระราชบัญญัติกองทุนหมู่บ้าน
และชุมชนเมืองแห่งชาติ พ.ศ. ๒๕๔๗ และข้อ ๖ (๖) แห่งระเบียบคณะกรรมการกองทุนหมู่บ้าน
และชุมชนเมืองแห่งชาติ ฉบับที่ ๓ ว่าด้วยการเงิน การบัญชี และการงบประมาณ พ.ศ. ๒๕๔๙
ประกอบมติคณะกรรมการกองทุนหมู่บ้านและชุมชนเมืองแห่งชาติ ในครั้งประชุมครั้งที่ ๓/๒๕๖๗
เมื่อวันที่ ๓ เมษายน ๒๕๖๗ คณะกรรมการกองทุนหมู่บ้านและชุมชนเมืองแห่งชาติ จึงออกระเบียบไว้
ดังต่อไปนี้

ข้อ ๑ ระเบียบนี้เรียกว่า “ระเบียบคณะกรรมการกองทุนหมู่บ้านและชุมชนเมืองแห่งชาติ
ว่าด้วยเงินค่าธรรมเนียมการสอบแข่งขันเพื่อบรรจุบุคคลเป็นพนักงานและลูกจ้าง พ.ศ. ๒๕๖๗”

ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ในระเบียบนี้

“สำนักงาน” มหายความว่า สำนักงานกองทุนหมู่บ้านและชุมชนเมืองแห่งชาติ
“ผู้อำนวยการ” มหายความว่า ผู้อำนวยการสำนักงานกองทุนหมู่บ้านและชุมชนเมืองแห่งชาติ
“การสอบ” มหายความว่า การสอบแข่งขันเพื่อบรรจุบุคคลเข้าปฏิบัติงานเป็นพนักงานและลูกจ้าง
“ค่าธรรมเนียมการสอบ” มหายความว่า ค่าธรรมเนียมที่สำนักงานเรียกเก็บจากผู้เข้าสอบแข่งขัน
เข้าปฏิบัติงานเพื่อบรรจุบุคคลเป็นพนักงานและลูกจ้าง

“เจ้าหน้าที่ดำเนินการสอบ” มหายความว่า เจ้าหน้าที่ที่ผู้อำนวยการแต่งตั้งให้ปฏิบัติหน้าที่ต่าง ๆ
เกี่ยวกับการสอบ เช่น จัดทำ ควบคุม ดูแลการรับสมัครสอบ การออกข้อสอบ การคัดเลือกข้อสอบ
การผลิตข้อสอบ การตรวจข้อสอบ การเก็บรักษาข้อสอบ การขนส่งข้อสอบ หรือการอื่นใดที่เกี่ยวข้อง
กับการดำเนินการสอบ

“พนักงาน” มหายความว่า ผู้ที่สำนักงานจ้างไว้ปฏิบัติงานในตำแหน่งต่าง ๆ
“ลูกจ้าง” มหายความว่า ลูกจ้างประจำ และลูกจ้างชั่วคราวที่สำนักงานจ้างแรงงานบุคคลภายนอก มาปฏิบัติงานให้แก่สำนักงาน ซึ่งผู้อำนวยการหรือผู้ที่ผู้อำนวยการมอบหมายเป็นผู้พิจารณาการจ้าง

ข้อ ๔ การสอบในแต่ละครั้งให้ผู้อำนวยการหรือผู้ที่ผู้อำนวยการมอบหมายมีอำนาจกำหนด
อัตราค่าธรรมเนียมการสอบตามความเหมาะสม และสามารถหักเงินค่าธรรมเนียมการสอบแข่งขัน
ที่ได้รับในแต่ละครั้งไว้เป็นค่าใช้จ่ายในการดำเนินการสอบแข่งขันเพื่อบรรจบุคคลเข้าเป็นพนักงาน
และลูกจ้างได้ ในกรณีที่มีความจำเป็นเร่งด่วนที่ต้องรีบดำเนินการ และไม่ได้มีการตั้งงบประมาณไว้
หรือตั้งงบประมาณไว้แต่ไม่เพียงพอเท่าที่จ่ายจริง

ข้อ ๕ การใช้จ่ายเงินค่าธรรมเนียมการสอบให้ใช้จ่ายในรายการ ดังต่อไปนี้

(๑) ในกรณีที่มีการแต่งตั้งคณะกรรมการดำเนินการสอบตามระเบียบคณะกรรมการกองทุน
หมู่บ้านและชุมชนเมืองแห่งชาติ ว่าด้วยการบริหารงานบุคคล ค่าตอบแทน ค่าปฏิบัติงานล่วงเวลา
สำหรับกรรมการและเจ้าหน้าที่ดำเนินการสอบ ตั้งแต่เริ่มเตรียมการก่อนการรับสมัครจนถึงขั้นการบรรจุ
ผู้สอบแข่งขันได้ให้เบิกจ่ายตามอัตราที่กำหนดไว้ในระเบียบนี้และระเบียบคณะกรรมการกองทุนหมู่บ้าน
และชุมชนเมืองแห่งชาติ ว่าด้วยสวัสดิการ และสิทธิประโยชน์สำหรับพนักงานและลูกจ้าง

(๒) ค่าจ้างสถาบันการศึกษาดำเนินการสอบ ค่าเช่าสถานที่ ค่าเช่าพาหนะ ค่าจ้างลูกจ้าง
ชั่วคราว ค่าพาหนะ ค่าเบี้ยเลี้ยง ค่าเช่าที่พัก ค่าอาหารและอาหารว่าง ค่ารับรอง ค่าใช้จ่ายในการ
ประชาสัมพันธ์ ค่าจ้างพิมพ์หนังสือหรือเอกสาร ค่าจ้างบันทึกวิดีโอ และค่าใช้จ่ายอื่น ๆ ที่จำเป็น

ข้อ ๖ เงินค่าธรรมเนียมการสอบให้นำฝากไว้ที่บัญชีของสำนักงาน โดยให้เปิดบัญชีขึ้นอีก
บัญชีหนึ่งแยกต่างหากจากบัญชีเงินฝากอื่น เรียกว่า “บัญชีเงินฝากค่าธรรมเนียมการสอบแข่งขัน”
และให้นำไปใช้จ่ายตามข้อ ๕

ข้อ ๗ การจ่ายเงินค่าธรรมเนียมการสอบแข่งขันให้ใช้จ่ายได้เฉพาะรายจ่ายที่จำเป็น
และประหยัดโดยถือปฏิบัติตามกฎหมายและระเบียบทวงสรรกรรมการกองทุนหมู่บ้านและชุมชนเมือง
แห่งชาติอย่างเคร่งครัด

ข้อ ๘ เมื่อเสร็จสิ้นการดำเนินการสอบแข่งขันบุคคลเป็นพนักงานและลูกจ้างในแต่ละครั้ง
ให้นำเงินค่าธรรมเนียมการสอบแข่งขันที่เหลืออยู่ส่งเป็นรายได้ของกองทุนหมู่บ้านและชุมชนเมืองแห่งชาติ

ข้อ ๙ วิธีปฏิบัติเกี่ยวกับการรับเงิน การเบิกเงิน การจ่ายเงิน การเก็บรักษาเงิน การนำเงินฝาก
เข้าบัญชีสำนักงาน การพัสดุ การบัญชี และวิธีปฏิบัติอื่นใดที่ยังไม่ได้กำหนดไว้ในระเบียบนี้ให้ถือปฏิบัติ
ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และระเบียบคณะกรรมการ
กองทุนหมู่บ้านและชุมชนเมืองแห่งชาติ ว่าด้วยการเงิน การปัญหา และภาระทางภาษณ์ตลอดจน
ระเบียบทวงสรรกรมคลัง ว่าดวยการจัดซื้อจัดจ้างและการบริหารพัสดุภาครัฐ ที่เกี่ยวข้อง โดยอนุโลม

ข้อ ๑๑ ให้ประธานกรรมการกองทุนหมู่บ้านและชุมชนเมืองแห่งชาติเป็นผู้รักษาการ
ตามระเบียบนี้

ในกรณีที่มีปัญหาเกี่ยวกับการดำเนินการตามระเบียบนี้ ให้คณะกรรมการกองทุนหมู่บ้าน
และชุมชนเมืองแห่งชาติเป็นผู้วินิจฉัยชั่วขาด คำวินิจฉัยของคณะกรรมการกองทุนหมู่บ้านและชุมชนเมือง
แห่งชาติให้ถือเป็นที่สุด

ให้ผู้อำนวยการมีอำนาจออกคำสั่ง หรือประกาศ กำหนดวิธีการหรือแนวทางปฏิบัติให้เป็นไป
ตามระเบียบนี้

ประกาศ ณ วันที่ ๑๙ เมษายน พ.ศ. ๒๕๖๗
สมศักดิ์ เทพสุทธิน
รองนายกรัฐมนตรี
ประธานกรรมการกองทุนหมู่บ้านและชุมชนเมืองแห่งชาติ